USA var blevet et mere og mere splittet land løbet af 1850'erne, hvilket primært var drevet af uenighed vedrørende spørgsmålet om udvidelse af [[Slaveriet i USA|slaveriet]] til de vestlige territorier. Den siddende præsident, [[James Buchanan]], var ligesom sin forgænger, [[Franklin Pierce]], en nordlig demokrat med sydstatssympatier. Buchanan havde lovet ikke at søge genvalg. Fra midten af 1850'erne blev det [[Republikanske parti (USA)|republikanske parti]] dannet som et parti der modsatte sig slaveriet, og var drevet af den nordlige vælgermodstand mod [[Kansas-Nebraska loven|Kansas-Nebraska-loven]] og [[Højesteret (USA)|højesterets]] afgørelse fra 1857 vedrørende [[Dred Scott v. Sandford|''Dred Scott v. Sandford'']]. Fra valget i 1856 havde det republikanske parti erstattet [[Whigpartiet (USA)|Whigpartiet]] som den største opposition til [[Demokratiske parti (USA)|Det Demokratiske Parti]]. En gruppe tidligere whigs og [[Know Nothing (USA)|Know Nothings]] dannede [[Constitutional Union]], som forsøgte at undgå splittelse ved at løse splittelser om slaveri med et nyt kompromis.
Politik Samfund Historie Politiske_valg Mellemmenneskelige_forhold